Brownie

Brownie (ingelesetik mailegatutako hitza da, euskaraz: "marroitxoa"), txokolatezko brownie ere deitzen dena, Ameriketako Estatu Batuetako gastronomiaren produktu tipiko bat da, txokolatezko pastel laukizuzen zapala da. Bere kolore ilun edo marroiarengatik, datorkio izena, ingelesezko brown hitzetik alegia. XIX. mendean asmatu zen gozo hau eta XX. mende hasieran ezagun egin zen bai Estatu Batuetan bai Kanadan. Testurari dagokionez tarta eta galletaren bitartekoa da. Webster's New World College Dictionary, 4th Edition, 2008. Browniea era askotakoa izan daiteke: fudge geruza bat jartzen zaio gainean, baita esne-gain gisako geruza bat ere, eta ur, intxaur, txokolate, butterscotch (toffee kurruskari mota bat), kakahuete-gurin zatitxoak eta beste osagai batzuk eduki ditzake barnean. Bestalde txokolate gabe egiten den aldaera bat ere badago, azukre beltzarekin egiten dena eta brownie horixka deitzen dena (blondie).

Browniea normalean eskuarekin jaten dute, maiz esne edo kafearekin. Epel ere zerbitzatzen dute, alboan izozkia duela (à la mode erara), edo gainean azukrearekin.

 Historia 
Chicagoko sukaldari batek sortu zuen Palmer House hotelean Bertha Palmer-ek erakustaldira zihoazen emakumeentzako postre bat eskatu ostean; emakumearen eskaeraren arabera, pastel zati bat baino txikixeagoa izan behar zuen, baina pastelaren ezaugarriak mantendu behar zituen eta errez jan ahal izateko modukoak izan behar zuten. Lehenengo brownie hauek intxaurrak zituzten barnean eta albertxiko geruza bat zuten gainean, eta oraindik ere errezeta originalaren arabera egiten jarraitzen dute hoteleanUncle Phaedrus.

 Ikus gainera 
 Muffin.

 Erreferentziak 

 Kanpo estekak 

Kategoria:Ameriketako Estatu Batuetako azkenburukoak
Kategoria:Ingelesezko hitzak eta esaldiak
Kategoria:Gozopilak